Stavanger

**Stavanger** er en by og kommune i Rogaland som ligger sørvest i Norge. Byen er administrasjonssenteret i Rogaland fylke og sete for statsforvalteren, fylkesadministrasjonen og Stavanger bispedømme. Byen er  sete for Stavanger tingrett, Sør-Vest politidistrikt og Statens kartverk Sjø. Stavanger er det administrative, økonomiske og kulturelle senteret i fylket og har hovedkontor for flere aktører og institusjoner innen kultur, finans, helse, forskning og utdanning. 

Stavanger er Norges fjerde mest folkerike kommune. Tettstedet Stavanger/Sandnes, som omfatter den sammenhengende bymessige bebyggelsen i de fire kommunene Stavanger, Sandnes, Sola og Randaberg, utgjør landets tredje største tettsted, med  innbyggere (2024). Ved nyttår 2025 hadde Stavangerregionen, som omfatter tretten kommuner nær byen, til sammen  innbyggere. Regionen har omtrent tre fjerdedeler av innbyggerne i Rogaland og ca. 25 % av innbyggerne på Vestlandet. 

Stavanger regnes i dag som sentrum for oljeindustrien i Norge og er en av Europas energihovedsteder. Forus Næringspark ligger på kommunegrensen mellom Stavanger, Sandnes og Sola og er en av landets største næringsparker med  bedrifter og nærmere  arbeidsplasser. Nordens største selskap, Equinor, har sitt hovedkontor på Forus i Stavanger, og i tillegg har flere internasjonale olje- og gasselskap sine norske kontor i byen. Som et resultat av dette regnes byen for å være svært internasjonal, med en innvandrerandel på 21,1 %. Flere statlige aktører som Petoro, Sokkeldirektoratet og Havindustritilsynet har også hovedkontor i Stavanger.

Stavanger huser flere institusjoner for høyere utdanning, hvor Universitetet i Stavanger er det største. Universitet tilbyr flere doktogradsprogrammer, blant annet i petroleumsteknologi og offshoreteknologi. Byen er også residensby til Stavanger universitetssjukehus (SUS), Helse Vest, Norsk Oljemuseum, forskningsinstituttet International Research Institute of Stavanger, Rogaland Teater, Stavanger konserthus, Gastronomisk Institutt og rekruttskolen KNM Harald Haarfagre. Stavanger lufthavn ligger i nabokommunen Sola og er en av Nordens mest trafikkerte lufthavner.

Stavanger arrangerer annenhvert år Offshore Northern Seas, som er verdens nest største utstilling og konferanse for energisektoren. Gladmatfestivalen arrangeres også hvert år i Stavanger og regnes å være en av Skandinavias ledende matfestivaler. Byen er også kjent for å være en av landets fremste kulinariske klynger, og har nest flest Michelin-restauranter i Norge, etter Oslo. Stavanger var i 2008 europeisk kulturhovedstad, og byen var også vertskap for utdelingen av Spellemannprisen fra 2013 til 2015.

## Natur og geografi
Kommunen dekkes av de nedre og midtre lag av skyvedekket til den kaledonske fjellkjedefoldingen, med nederst glimmerskifer og fyllitt i øst, og øverst granitt og øyegneis fra midtre og yngre proterozoikum helt sørvest i Stavanger (og i Sola kommune).

### Topografi

Stavanger er en del av Låg-Jæren, et flatt landområde som hovedsakelig består av myr, sand, aur og stein. Stavanger grenser til havet i vest og Boknafjorden i nordøst. Låg-Jæren strekker seg fra Ogna-elven i sør til Tungenes i nord, der den nordligste delen inkludert Stavanger kalles Nord-Jæren. Byen ligger i et kystlandskap hvor størsteparten av kommunens areal ligger mellom 0 og 50&nbsp;moh. Landskapet har et karakteristisk utseende med knauser og hauger hvor det ikke er bebyggelse eller landbruk. Byen er nært knyttet til sjø og vann, med fem innlandsvann og tre fjorder (Hafrsfjord, Byfjorden og Gandsfjorden). Sjø og vann danner landskapsrom og linjedrag og gir samtidig en rik strandsone med vegetasjon og dyreliv.

Terrenget er lavtliggende. 49 % av arealet ligger under 20&nbsp;moh., mens 7 % er 60&nbsp;moh. Bandåsen på øya Ombo i Ryfylke er Stavanger kommunes høyeste fjell. Fjellet ligger helt nordøst på øya, like ved kommunegrensa mot Hjelmeland, og faller bratt ned mot sjøen i øst og nord. Toppen på Bandåsen ligger 512,79&nbsp;moh. De høyeste punktene i Stavanger by er Ullandhaug (138,95&nbsp;moh.), fulgt av Jåttånuten (137,87&nbsp;moh.).

Byen har vokst frem på begge sider av et søkk som går tvers gjennom terrenget med brattheng og bakker opp fra bunnen. I forlengelsen av Boknafjorden og Byfjorden skjærer Vågen seg inn i søkket fra nordvest, mens Hillevågsvatnet trenger seg inn fra Gandsfjorden ved Strømmen i sørøst. Breiavatnet ligger mellom de to fjordtarmene.

### Øyene
De bebodde delene av byen er på fastlandet og øyene Hundvåg, Buøy, Åmøy, Langøy, Bjørnøy, Roaldsøy, Ormøy, Steinsøy, Engøy, Sølyst, Grasholmen, Vassøy, Lindøy, Hellesøy, Tunsøy og Kalvøy.

Ved kommunesammenslåing fra 2020 kommer disse øyene i tidligere Rennesøy og Finnøy kommuner i tillegg som bebodde øyer i Stavanger: Finnøy, Ombo, Helgøy, (Nord-)Talgje, Tjul, Kyrkjøy, Eriksholmen, Aubø, Bjergøy, (Nord-)Hidle, Fogn, Halsnøy, (Sør-)Bokn, Byre, (Sør-)Talgje, Brimse, Rennesøy, Mosterøy, Askje, Klosterøy (Utstein), Fjøløy, Sokn og Bru.

### Areal
Etter kommunesammenslåingen i 2020 utgjør kommunens areal i alt 262,22&nbsp;km². Før kommunensammenslåingen utgjorde kommunens areal 54,19&nbsp;km² og 67,67&nbsp;km² inkludert øyene (13,48&nbsp;km²). Innlandsvannene utgjorde samlet 3,5&nbsp;km². De største er Store Stokkavatn (2,19&nbsp;km²), Hålandsvatnet (0,63&nbsp;km², Stavangers del) og Mosvatnet (0,46&nbsp;km²). Midt i sentrum av byen ved Stavanger domkirke ligger Breiavatnet.

Av kommunens totale areal utgjør 43,23&nbsp;km² (60,55 %) tettstedsbebyggelse. Dette er den høyeste andelen i landet. Resterende areal utgjør jordbruk og friområder.

### Klima

Stavanger har et typisk atlanterhavsklima. Det er mye nedbør, men under gjennomsnittet for Vestlandet. Det sies at det ikke er regn, men «våt luft», også kalt «fløyelsregn». Stavanger er åpent og svært utsatt for stormene fra Nordsjøen om høsten og i januar. Vinteren er mild og snøfattig, og sommertemperaturen ligger over landsgjennomsnittet. Vintertemperaturen er sjeldent under –4 °C, og om sommeren er den sjelden over 24 °C. Meteorologisk institutts statistikk er fra en værstasjon på Stavanger lufthavn og kan avvike noe fra kommunens faktiske værforhold.

Kystklimaet ved Nord-Jæren er varmere enn geografiske forhold normalt skulle tilsi på grunn av Golfstrømmen, og dette gir byen et varm klima tross at Stavanger ligger litt under samme breddegrad som sørspissen av Grønland. På den lengste dagen i året går solen ned noen minutter før 23:00, mens mørket faller på ved ettiden og det lysner i tretiden. På vinterhalvåret er solen oppe fra 09:00 til 16:00 på den korteste dagen. Beliggenheten ved havet og så langt nord gir Stavanger det jærske lyset som er Norges motsvar til lyset på Skagen.

Gjennomsnittstemperaturen på årlig basis for Stavanger er 8,8&nbsp;°C, og den gjennomsnittlige nedbørmengden er på &nbsp;mm. Gjennomsnittstallene er fra målinger gjort over en trettiårsperioden fra 1961 til 1990 på Sola.

## Samfunn
### Byutvidelser og kommunesammenslåinger

Stavangers bydannelse startet med bebyggelsen langs Vågen og innerst med Domkirken. Frem til 1800-tallet grodde byen sakte og uorganisert. Tradisjonelt regnet man området innenfor Skolebekken, Breiavatnet og langs Løkkeveien ned til Vågen og ut til Sandvigå som byen. Den første byutvidelsen ble besluttet ved lov den 12. juli 1848. Med virkning fra 1. januar 1849 ble de såkalte «Forstedene» overført fra Hetland kommune, det vil si Konventgrunnene, Pedersgjeret, Blåsenborg, Verket, Rosenkildehagen, Bergeland, Kannik og en mindre del av Bispeladegård (tilsvarer omtrent området fra Spilderhaug sørvestover til krysset Kongsteinsgata-Kikebakken og videre sør-sørvestover til Lagård gravlund og Kongsgata). Neste utvidelse kom ved lov av 25. januar 1866, da det ble bestemt at *«Samtlige Stavanger By tilliggende Egenæsløkker og Øer»* fra 1. januar 1867 skulle sortere under byens myndighet. Dette tilsvarer Sølyst og Grasholmen og området fra Kalhammerviken sørvest over til Byhaugen, deretter sørover til Mosvatnet i nærheten av Hjaltlandsgata, langs Mosvatnet mot øst til omtrent på midten på vannets østre bredde, deretter nordøst til Peder Klows gate/Erlands gate, videre sørøst til Kong Carls gate, langs Kong Carls gate til Vålandsgata og til slutt mot nord til Kongsgata.

Den 4. mai 1878 ble neste byutvidelse bestemt. Den 1. januar 1879 ble byen utvidet med deler av Hetlands prestegård (Storhaug) med blant annet Lervig og Kjelvene i øst, deler av gården Bispeladegård og deler av Våland i sør samt en stripe av Tasta langs sjøen i nord. I tillegg ble Buøy og Engøy innlemmet i Stavanger, mot byens protest. Det ble fra Stavangers side hevdet at disse øyene *«aldrig har været og neppe nogensinde vil blive, hvad man kaller By»*. Den første byutvidelsen på 1900-tallet kom den 1. juli 1905. Fra 1. januar 1906 ble ytterligere enkelte deler av Hetland prestegård (Storhaug) og Våland innlemmet i byen. Ved lov av 29. juni 1923 ble deler av Tasta, Tjensvoll, Våland, Hillevåg og resten av Hetlands prestegård innlemmet i byen. 

I tilknytting til Schei-komiteen ble det i 1964 fastslått at Hetland herredskommune, unntatt Riska sokn og Dale (som ble en del av Sandnes), fra 1. januar 1965 i sin helhet skulle slås sammen med Stavanger bykommune. Samtidig ble Madla kommune innlemmet i Stavanger. Sammenslåingen økte byens areal fra 11,31&nbsp;km² til 70,04&nbsp;km² og folketallet økte fra  til  innbyggere.

Befolkningstilveksten siden kommunesammenslåingen med tidligere Hetland og Madla kommuner i 1965 er på , fra folketallet på  i 1965.

Den 1. januar 2020 ble Finnøy kommune og Rennesøy kommune slått sammen med Stavanger, til nye Stavanger kommune.

### Kommuneadministrasjon

Stavanger kommune har hovedadministrasjon i ulike kontorbygg i Stavanger sentrum. Administrasjonen er delt inn i syv tjenesteområder (per 2023):
* Helse og velferd
* Oppvekst og utdanning
* By- og samfunnsplanlegging
* Bymiljø og utbygging
* Økonomi og organisasjon
* Innbygger- og samfunnskontakt
* Innovasjon og støttetjenester

### Kommunale foretak
Stavanger kommune har skilt ut deler av driften i kommunale foretak.

Selskapsformen kommunalt foretak innebærer at foretaket er skilt ut fra kommunens administrasjon og gitt en mer selvstendig stilling med eget styre og daglig leder. Foretakene er likevel en del av Stavanger kommune og ikke egne rettssubjekt – til forskjell fra stiftelser og aksjeselskap. Stavanger kommune har det økonomiske ansvar for foretakenes disposisjoner, som ikke kan ta opp lån eller på annet vis forplikte kommunen økonomisk. Foretakene er ikke egne arbeidsgiverområder, medarbeiderne er ansatt i Stavanger kommune og foretakene følger den kommunale tariffavtalen. Offentlighetslov og forvaltningslov gjelder også for kommunale foretak.

Tidligere var det seks kommunale foretak, men i 2020 ble det foreslått å avvikle kommunale foretak i Stavanger og legge driftsansvaret tilbake i kommuneadministrasjonen. Saken vakte stort engasjement i Stavangers politiske organer.

Per mars 2023 har kommunen to kommunale foretak:

* Stavanger Parkeringsselskap KF, som driver både offentlige og private parkeringsplasser i Stavanger
* Stavanger Utvikling KF

### Tidligere kommunale foretak
* Sølvberget KF, med ansvar for drift og vedlikehold av Sølvberget bibliotek og kulturhus i Stavanger sentrum. Sølvberget var et kommunalt foretak fra 19.&nbsp;februar 2001 til 31.&nbsp;desember 2020.
* Stavanger Natur- og idrettsservice KF, med ansvar for drift og vedlikehold av kommunens idrettsanlegg, idrettshaller, turstier, badeplasser, lekeplasser, nærmiljøanlegg og skjøtter naturområder, kulturlandskap og parker. Viktigste oppdragsgivere var park- og veiavdelingen og idrettsavdelingen i kommunen.
* Stavanger Byggdrift KF, med ansvar for drift, vedlikehold, prosjektkoordinering og renhold på kommunens bygningsmasse på over &nbsp;m2. Foretaket driver også et storkjøkken som leverer mat til kommunale sykehjem. Viktigste oppdragsgiver var Stavanger eiendom.

## Politikk

#### Kommunestyrevalget 2023

### Offentlige etater
Stavanger er sete for Stavanger tingrett, Sør-Vest Politidistrikt med hovedsete i Stavanger politistasjon og Stavanger fengsel på Finnestad nordvest i kommunen.

Stavanger regnes som sentrum for petroleumsindustrien i Norge og kalles ofte for «Oljehovedstaden». Dette på grunn av at flere statlige kontorer i tilknytning til oljen ligger her, slik som Sokkeldirektoratet og Havindustritilsynet. Det statlige aksjeselskapet Petoro har hovedkontor i Stavanger, og Sjøkartverket holder også til i Stavanger.

Byens største helseinstitusjon er Stavanger universitetssjukehus som er Norges fjerde største sykehus i antall opphold og eies av helseforetaket Helse Stavanger. Gamle Stavanger Sykehus er en underavdeling av SUS, men brukes i liten grad til medisinske formål og huser også administrasjonen til Rogaland fylkeskommune.

Nysnø som er statens klimainvesteringsselskap ble stiftet i 2017 med hovedkontor i Stavanger. De skal investerer i selskaper som løser klimautfordringer på en smart og lønnsom måte. Lønnsdivisjonen i Direktoratet for forvaltning og økonomistyring (DFØ) holder også til i Stavanger. Skatteklagenemnda ble opprettet i 2016.  Statens undersøkelseskommisjon for helse- og omsorgstjenesten ble etablert i 2019.

Stavanger universitetssjukehus (4790 ansatte) og Universitetet i Stavanger (3860 ansatte) har til sammen 50% av de statlige ansatte i regionen.

### Utdanning

I middelalderen ble det Latinskolen, eller katedralskolen som den også ble kalt etablert. Dette var Stavangers første undervisningsinstitusjon, og lå mellom Domkirken og Skolebekken rett ved Breiavatnet. Den ble bygd like etter år 1300 og stod faktisk frem til 1840 da den gamle steinbygningen ble revet.

Misjonsskolen i Stavanger ble grunnlagt i 1843 og er dermed den tredje eldste institusjonen for høyere utdanning i Norge, etter Krigsskolen (1750) og Universitetet i Oslo (1811). Høgskolen ble i 2008 akkreditert som vitenskapelig høgskole. I 2016 fusjonerte MHS med Diakonhjemmet Høgskole, Haraldsplass diakonale høgskole og Høgskolen Betanien og dannet VID vitenskapelige høgskole.

Universitetet i Stavanger ble opprettet i 2005, ved en oppgradering av Høgskolen i Stavanger. Høgskolen hadde røtter tilbake til Rogaland distriktshøgskole, som ble opprettet i 1969. Universitetet har om lag  studenter  ansatte og er organisert i tre fakulteter: humanistisk, samfunnsvitenskapelig og teknisk-naturvitenskapelig. Universitetet ligger på Ullandhaug. Høgskolen i Stavanger (HiS), som var forløperen til universitet, ble etablert den 1. august 1994, da seks statlige og en privat høyskole i Stavanger fusjonerte.

Kunstskolen i Stavanger ble etablert i 1978, med en forhistorie tilbake til 1957. Scandinavian School of Management tilbyr høgskolestudier i markedsføring og ledelse. Skolen er 92,5 % eid av John Bauer-konsernet. Solborg Folkehøgskole tar årlig imot vel 140 elever og eies av Normisjon. Andre private skoler er International School of Stavanger, The British International School of Stavanger og Stavanger franske skole som er i samme lokaler som Kampen skole.

Stavanger er en studentby og kommunen har stort fokus på Kunnskapsbyen Stavanger. I alt er det om lag  studenter knyttet til Studentsamskipnaden i Stavanger (SiS) sine tilslutningsskoler (BI, VID, UiS, Noroff, Kunstskolen i Stavanger og HLT-Høyskolen for ledelse og teologi).

Andre skoler i byen er Bedriftsfagskolen Stavanger, Noroff Instituttet Stavanger, Utdanningshuset Stavanger, Acta Bibelskole, BI Stavanger, Fjelltun Bibelskole, Folkeuniversitetet Stavanger, Imente Fagskole Stavanger, Nor Offshore Stavanger, Norges Kreative Fagskole Stavanger, Næringsakademiet Stavanger 
Peteka – Stavanger, PNI Opplæringssenter, Stavanger Offshore Tekniske skole og Stavanger urban folkehøgskole som er Norges nyeste og første urbane folkehøgskole.

De videregående skolene sorterer inn under Rogaland fylkeskommune, men i Stavanger kommune ligger skolene St. Olav, St. Svithun, Stavanger katedralskole, Kongsgård, Hetland, Jåttå, Godalen og Bergeland.

Stavanger hadde i skoleåret 2020-21 i overkant av 16 500 elever i grunnskolen https://www.stavanger.kommune.no/barnehage-og-skole/skole/plan-for-skolestruktur-2021-2035/#20649.  I desember 2023 gikk 7 391 barn i en stavangerbarnehage https://www.stavanger.kommune.no/samfunnsutvikling/arsrapporter-for-stavanger-kommune/.

### Bydeler

Stavanger er delt inn i syv bydeler og har et bystyreutnevnt bydelsutvalg som skal være et bindeledd mellom bydelene og kommunen sentralt. Bydelene har liten beslutningsmyndighet direkte sett, men har uttalerett i de fleste saker som angår sitt område.

Stavanger er videre inndelt i 22 delområder og 218 grunnkretser.

Oppvekst- og levekårsstatistikk for kommunen er delt i fire områder uten avgrensning for bydeler. Områdene er Eiganes og Tasta, Hinna og Hillevåg, Storhaug og Hundvåg og Madla. Arbeids- og velferdsetaten (NAV) som åpnet 3. juli 2006 benytter også denne inndelingen.

Hundvåg bydel består av flere øyer som er forbundet med Storhaug og Stavanger via Bybrua som ble åpnet i 1978. Hundvåg er 6,41 kvadratkilometer stor, og har  innbyggere (2007). Bydelssenteret er Hundvågkrossen som ligger på øya Hundvåg. Av industri kan det tradisjonsrike Rosenberg Verft, som ligger på Buøy, nevnes.

Tasta bydel består av nordre del av tidligere Hetland herred. Bydelen utgjør nordre del av kommunen og omfatter området nord for Stokkavatnet og Byhaugen. Austre Åmøy, som har fastlandsforbindelse via Rennfast og Randaberg, inngår i Tasta bydel. Tastaveden, ca. 3&nbsp;km nord for Stavanger sentrum, er bydelens største friområde og høyeste punkt (92 meter over havet), fulgt av Tastavarden (79&nbsp;moh.)

Eiganes og Våland er vest i kommunen, og deler av Stavanger sentrum ligger i denne bydelen. Bydelen har  innbyggere (2006). Eiganes og Våland bydel består av vestre del av bysenteret og området vestover til Stokkavatnet. Bydelens landareal er 7,01&nbsp;km². Stavanger domkirke, Byparken, Breiavatnet og Kongsgård videregående skole ligger innenfor bydelens grenser.

Madla utgjør vestre del av kommunen og omfatter området vest for Stokkavatnet og Ullandhaug. Madlakrossen er bydelssenter for Madla bydel. Bydelens landareal er 13,87&nbsp;km². ``Madla var egen kommune i perioden 1930–1965. Kommunen ble opprettet i 1930, da Håland herred ble delt i to. Madla ble slått sammen med Stavanger kommune den 1. januar 1965. Her ligger KNM Harald Haarfagre, også kjent som Madlaleiren.

Storhaug ligger nordøst i kommunen. Storhaug bydel består av halvøya øst for Vågen, Breiavatnet og Hillevågsvatnet samt øyene uten bro- eller tunneltilknytning til fastlandet. En gravhaug fra bronsealder og jernalder, ca. 1500 f.Kr.–800 e.Kr. har gitt bydelen sitt navn.

Hillevåg ligger midt i kommunen, med Mosvatnet i nord og Ullandhaug i vest, Gandsfjorden i øst og Sørmarka i sør. Hillevåg var en del av tidligere Hetland herred. Tjensvoll var egen bydel frem til 1987, da flere bydeler i kommunen ble sammenslått. Hillevåg huser viktige institusjoner som Stavanger universitetssjukehus og Universitetet i Stavanger.

Hinna er en av bydelene som har hatt størst vekst de senere årene. Bydelen grenser til Gandsfjorden i øst, Sandnes i sør, Sola i vest og Hillevåg i nord. Bydelens landareal er 15,00&nbsp;km² og kommunens høyeste punktet er Jåttånuten, 139&nbsp;moh. Det har tidligere vært mye offshore-industri i Jåttåvågen, men området er under ombygging og blant annet ligger Viking Stadion her.

### Religiøse forhold

Den norske kirke har 64,9 % av befolkningen i Stavanger som medlemmer eller tilhørige (2017). Den norske kirke er organisert i 17 menigheter, fra Vardeneset i nord til Gausel i Sør, fordelt på to prostier i kommunen: Ytre Stavanger prosti og Stavanger domprosti. Menighetene samarbeider i Stavanger kirkelige fellesråd.

Stavanger var bispesete fra 1120-årene til 1682 da det ble overført til Christianssand stift, men 1. januar 1925 ble Stavanger bispedømme gjeninnstiftet. Reinald var Stavangers første biskop og den første personen i Stavanger vi kjenner navnet til. Kong Magnus – kanskje Magnus Erlingsson, skrev et privilegiebrev til Stavangerbiskopen Eirik Ivarsson hvor han gav hele «bøen» (ordet betyr bosted, og har vært tolket både som by og gård) til biskopen.

Relikviet av St. Svithuns arm var i et relikvieskrin på høyalteret i domkirken. Helgenene forsvant brått fra det kirkelige liv ved reformasjonen, men minnet om St. Svithun lever allikevel videre. St. Svithuns plass er etter hvert forsvunnet fra bybildet, det samme gjelder Maskinhusets sykkelmerke Svithun. Men fortsatt finnes St. Svithun skole og St. Svithun videregående skole, St. Svithuns gate, Syftesokbakken og Syftesokveien. Syftesok er det norske folkelige navnet på Svithuns festdag. Fra 13. mars 1898 har byen igjen hatt en kirke viet til St. Svithun. Da ble den første katolske kirken i byen siden reformasjonen innviet.

Byen har vært kjent som «misjonsbyen» på grunn av sin misjonsvirksomhet på 1800-tallet. Fra slutten av 1700-tallet hadde det vært økende interesse og engasjement for religiøst arbeid i byen. Ikke minst vokste interessen for misjon, og ønske om å omvende mennesker i fremmede land. Det at Det Norske Misjonsselskap ble stiftet i Stavanger og at en fikk etablert Misjonsskolen gjorde Stavanger til Norges fremste misjonsby fra sitt skole- og administrasjonssenter på Misjonsmarka. Byen har også blitt kjent for sitt sterke bedehusmiljø på 1800- og 1900-tallet. Den 11. november 1876 ble *Stavanger Indremisjon* stiftet etter initiativ fra 40 kristne menn (vesentlig haugianere) ledet av presten Lars Oftedal. Dette er i dag IMI Kirken som i dag holder til i nabolaget til Stavanger forum på Tjensvoll. Dette var et av flere bedehusmiljøer som etablerte seg i Stavanger, særlig i Bergelandsgata som etter hvert ble kjent på folkmunne som *Bedehusgatå*. Enda den dag i dag lyser Norge eldste lysskilt reklame med teksten: «Jesus verdens lys» opp Stavangers Skyline fra Bergelandsgata. Ved Asbjørn Klosters arbeid ble byen også godt kjent som *totalavholdsbyen*, noe som preget byen frem til midten av 1900-tallet.

#### Andre trossamfunn
Medlemstallet i tros- og livssynssamfunn i Stavanger utenfor den norske kirke 2005:
* Den romersk-katolske kirke  per 2009, St. Svithun katolske kirke
* Islam 
* Human-Etisk Forbund 
* Metodistkirken i Norge 745
* Jehovas vitner i Norge 396
* Det norske Baptistsamfunn 369
* Kristne senter 306
* Pinsemenigheter 284
* Buddhistforbundet 226
* Den Evangelisk Lutherske Frikirke 202
* Det Norske Misjonsforbund 178
* North Sea Baptist Church 163
* Adventistsamfunnet 125
* De Frie Evangeliske Forsamlinger 95
* Mormonere 120
* Stavanger International Church 66
* Den Lutherske Bekjennelseskirke 24
* Andre 955

#### Energi
Rådhuskvartalet og svømmehallen varmes mest av 500&nbsp;kW varmepumpe og biogass fra kloakk.

### Forsvaret
Siden 2003 har NATOs Joint Warfare Centre vært lokalisert på Jåttå i Stavanger. Frem til 2009 var også Fellesoperativt hovedkvarter plassert her.

Rekruttskolen KNM Harald Haarfagre, ofte omtalt som Madlaleiren, ligger på Madla. Leiren ble etablert i 1871 som Madlamoen ekserserplass.

Ulsnes er en nedlagt sjøforsvarsstasjon på Hundvåg. Heimevernets avdeling HV08 avfyrer salutter herifra blant annet på 17. mai. Selv om stasjonen ikke inngår i den nasjonale basestrukturen brukes den blant annet av JWC. Et NATO FORACS anlegg er også plassert her.

Agder og Rogaland Heimevernsdistrikt 08 har hovedkvarter i Vatneleiren i Sandnes, og har det militære ansvaret for Stavanger.

### Befolkningsutvikling
Stavanger hadde en lav befolkningsvekst siden middelalderen og frem til slutten av 1700-tallet. Siden 1800-tallet har det være en jevn befolkningsvekst. Siden 1950-årene har befolkningen doblet seg. Særlig etter at det ble funnet olje i slutten av 1960-årene har det vært en formidabel befolkningsvekst i kommunen. Dette er mye takket være en kraftig innflytting, blant annet fra utlandet. Befolkningsutvikling i Stavanger siden 1769 per 1. januar:

### Innvandringen
Etter at det ble funnet olje i Nordsjøen har innvandringen til Stavanger økt kraftig. 1. januar 2000 var det  personer med innvandrerbakgrunn i Stavanger. 1. januar 2008 var tallet . Siden 1972 har innflyttingen vært på over  per år, og jevnt stigende. I 2008 var det  inflyttere til kommunen. Den totale befolkningsveksten per år har siden 2006 vært over  nye siddiser. Andelen innvandrere med vestlig bakgrunn er 4,3 prosent og andel personer med ikke-vestlig innvandrerbakgrunn er på 9,4 prosent. 13,7 prosent av kommunens innbyggere er førstegenerasjonsinnvandrere og personer født i Norge av to utenlandskfødte foreldre uten norsk bakgrunn.

Innvandrere i Stavanger kommune, etter nasjonal bakgrunn (de 20 største gruppene), per 1. januar 2008:

Innvandrere i Stavanger kommune, etter kontinental bakgrunn, per 1. januar 2017:

### Vennskapsbyer
Stavanger har vennskapssamarbeid med nordiske, afrikanske, asiatiske og amerikanske byer eller kommuner. 

*  Aberdeen
*  Antsirabe
*  Esbjerg
*  Eskilstuna
*  Estelí
*  Fjarðabyggð
*  Galveston
*  Houston
*  Harlow
*  Jyväskylä
*  Macaé 
*  Massawa
*  Nablus
*  Netanya
*  Toulouse

## Samferdsel
Stavanger er knyttet godt sammen til resten av fylket, tross Boknafjorden som deler fylket i tre. E39 med motorvei forbinder Stavanger og Sandnes, og fortsetter via Rennfastsambandet i undersjøiske tunnel og ferjesamband mot Haugesund. RV13 med Ryfast-tunnelen krysser Boknafjorden til Solbakk i Ryfylke. 

Nord for Stavanger bygges for tiden Rogfast, med planlagt åpning i 2033, som bllir verdens lengste og dypeste undersjøiske veitunnel. 

Veitrafikk på riksvei 44 går sørover gjennom bydelene Hillevåg og Hinna til Sandnes. Madlaveien ned mot Kannik er en av de mest trafikkerte veistrekningene i byen og hadde i 2001 en årsdøgntrafikk på  kjøretøyer, mens Motorveien langs E39 har en årsdøgntrafikk på nesten  kjøretøyer.

#### Kollektivtrafikk - Bussveien og Jærbanen

Kollektivtrafikken i Stavanger og Nord-Jæren administreres av Rogaland Kollektivtrafikk RKT under merkenavnet Kolumbus, og bussene kjøres av Boreal. Kolumbus sine busser er lett gjenkjennelig med grønne farger. 

Det skal etableres 3 bussvei-linjer i Stavanger/Sandnes. Bussveien er et av de største samferdselsprosjektene i Norge og blir livsnerven i transportsystemet på Nord-Jæren. Når Bussveien står ferdig vil den være Europas lengste bussvei med BRT-standard (Bus Rapit Transit). Byterminalen og området rundt Breiavatnet er knutepunkt for bussene og jernbanen.

Jernbanen mellom Egersund og Stavanger åpnet 27. februar 1878. Jærbanen fikk dobbeltspor mellom Stavanger og Sandnes i 2009. Strekningen er det nest største togmarkedet i Norge, etter lokaltrafikken i Oslo-området, og hadde 5.8 millioner passasjerer i 2024. Det er et politisk ønske om ytterligere fortetting og boligbygging rundt stasjonene Paradis, Mariero, Jåttåvågen og Gausel.

#### Sykkelbyen Stavanger
Stavanger er to ganger på rad kåret til Norges beste sykkelby. Kommunen scorer høyest på sikkerhet, tilgang på sykkelstier og at innbyggerne opplever at kommunen prioriterer sykkel.

Utover oppgraderinger av sykkelveinettet generelt, bygges for tiden Sykkelstamvegen Nord-Jæren. Dette er en planlagt 12-13 km lang sykkelvei langs E39 mellom Stavanger og Sandnes, som skal fungere som en "motovei" for syklister. Hovedmålet er å gi et trygt, raskt og effektivt alternativ til bil for de som pendler til områder som Forus/Lura, med mål om å fullføre prosjektet våren 2026. 

#### Stavanger Lufthavn, Sola
Stavanger lufthavn, Sola ligger i Sola kommune ca. 14&nbsp;km fra Stavanger sentrum. Flyplassen Sola ble åpnet i 1937. Flyplassen har betydelig helikoptertrafikk til og fra oljeplattformer i Nordsjøen. Flyplassen har direkte forbindelse med en rekke byer nasjonalt og internasjonalt.

#### Fergetrafikk
Bilferge går fra Stavanger til befolkede øyer i Boknafjorden. Det går også hurtigbåter fra Stavanger til Ryfylke, i rutene til Finnøy, Strand, Suldal og Sauda. Flaggruten trafikkerer strekningen Stavanger – Kopervik – Haugesund – Stord – Bergen. Internasjonale ferger gikk tidligere fra utenriksterminalen ved Strandkaien i Vågen. Den siste ruten til DFDS Seaways mellom Stavanger og Newcastle ble nedlagt 1. september 2008. Utenriksterminalen ved Risavika på Sola, som sto ferdig i 2008, tok over utenlandstrafikken

## Næringsliv

På begynnelsen av 1900-tallet var Stavanger hovedsakelig knyttet opp mot fiskeri og skipsfart, og ble i løpet av første halvdel av det århundret kjent for hermetikk, og i 1950-årene var det over femti hermetikkfabrikker i byen. Byen ble også kalt Norges «hermetikkhovedstad», med Christian Bjelland som grunnla Chr. Bjelland & Co A/S. Den siste av disse fabrikkene ble lagt ned i 2002.

Rundt 1950 var over halvparten av de yrkesaktive i byen sysselsatt i industri. Strukturendringene i industrien og den sterke utvikling av tjenesteytende næringer har radikalt endret byens næringsgrunnlag, og nå utgjør industriens andel av sysselsettingen vel 11 prosent, men byen har fortsatt 29 prosent av fylkets industrisysselsetting.

Verkstedindustrien er viktigste bransje med 59 prosent av industrisysselsettingen. Dette er stort sett i tilknytning til offshore-industrien og produksjon av oljeplattformer alene utgjør 40 prosent. Andre viktige industribransjer er grafisk-forlag og nærings- og nytelsesmiddelindustri. Innen nærings- og nytelsesmiddelindustrien er foredling av lokale landbruksprodukter fra Jæren, med blant annet Gilde Vest med et av landets største slakterier. 

Sysselsatte med arbeidssted i kommunen, fordelt på næring i 2007 i prosent er 0,6 i primær, 27,4 i sekundær og 71,7 tertiærnæringer. Sysselsatte med arbeidssted i kommunen, fordelt på sektor i 2007 i prosent, er 24,4 i offentlig forvaltning og 75,6 i privat sektor og offentlige foretak.

Industrien er de senere årene blitt sterkt desentralisert. De viktigste av de nyere industriområdene er Forus-området ved grensen til Sandnes og Sola i sør og Dusavik ved grensen til Randaberg i nord, vesentlig petroleumsrelatert virksomhet. Betydelige eldre industriområder er Hillevåg, Buøy, de østre bydeler og stedvis ellers langs kysten. På Hundvåg ligger Rosenberg Verft fra 1896. Skipsbygging og skipsfarten har tradisjonelt vært av stor betydning for byens økonomiske vekst. Også i dag er Stavanger blant landets viktigste sjøfartsbyer og kommer som nummer fire etter registrert flåte av landets byer etter Oslo, Bergen og Ålesund.

For fjerde år på rad ble Stavanger-regionen i 2007 kåret til Norges beste næringslivsregion. Det er Telemarksforsking-Bø som har utarbeidet Nærings-NM hvor de rangerer regionene i Norge med hensyn til lønnsomhet, vekst og nyetableringer.

### Jordbruk og mat
Byen ble først utvidet i 1849. Ved kommunesammenslåingen i 1965 kom betydelige jordbruksområder innenfor byens grenser, men på grunn av befolkningsveksten og den høye andelen dyrket jord er det konflikter mellom jordbruks- og utbyggingsinteresser. Kommunen og fylket samarbeider med Sandnes og andre kommuner om videre utbygging av byområdet for å spare jordbruket.

Stavanger-regionen omtales ofte som Norges svar på den franske matregionen Lyon. Gastronomisk Institutt var viktig for satsingen på mat i Stavanger. Etter at Gastronomisk Institutt gikk konkurs, ble Kulinarisk institutt opprettet av stiftelsen Rogaland kunnskapspark og Rogaland fylkeskommune. Stiftelsen skal videreføre deler av arbeidet til Gastronomisk Institutt.

Sommeren 2007 ble mataktørene i regionen tildelt tittelen «Norwegian Centres of Expertise in Culinoloy». Måltidets Hus som er under bygging på Ullandhaug skal fungere som en plattform og innovativ arena, ikke bare for regionens FoU miljø, men også mot andre kompetansemiljø, industri og det offentlige. I juli 2008 arrangerte Stavanger europamesterskapet som kvalifisering til Bocuse d’Or. Norge var i 2008 representert ved Geir Skeie som også vant gull. Hvert år arrangeres Gladmatfestivalen i sentrum av byen. Festivalen oppsto i nettverket Matfylket Rogaland ut fra ønsket om å formidle mattradisjoner fra regionen.

### Oljehovedstaden

I nyere tid er byen kalt «oljehovedstaden», og Norges største oljeselskap Equinor har hovedkontor på Forus i Stavanger. Statens oljeselskap Equinor ble opprettet ved et enstemmig stortingsvedtak 14. juni 1972 og hovedkontoret ble da lagt til Stavanger. I dag har Petoro som er et norsk statlig aksjeselskap med ansvar for å ivareta de forretningsmessige forhold knyttet til statens direkte økonomiske engasjement i petroleumsvirksomheten på norsk kontinentalsokkel hovedkontor i byen. Flere andre internasjonale oljeselskaper har sitt norske hovedkontor i Stavanger.

Oljedirektoratet ble opprettet i 1972, og Petroleumstilsynet ble etablert 1. januar 2004.  De to forvaltningsorganene ble samlokalisert, som et statlig tilsynsorgan. Ved nyttår 2024 skiftet de to navn til henholdsvis Sokkeldirektoratet og Havindustritilsynet. 

Jåttåvågen ved Gandsfjorden var fra 1970-årene til 1990-årene et stort industriområde, da særlig for offshore-industrien, med bygging av store Condeep-plattform og oljeplattformer i betong. Blant annet ble Condeep-understellet til de tre Gullfaks-plattformene og Troll-A støpt her av Norwegian Contractors.

Offshore Northern Seas er verdens nest største utstilling i sitt slag, innen olje og gass. ONS finner sted i Stavanger siste uke av august annenhvert år. Det var  besøkende i 2008, hvorav halvparten kom fra utlandet. I 2024 hadde antall besøkende vokst til over 72 000.

### Reiseliv
Stavanger er en populær turistby, særlig om sommeren. I de senere årene har Stavanger også blitt en av Norges mest populære anløpssted for cruiseskip. Antallet har økt jevnt de siste årene, og Stavanger er en av Europas raskest økende anløpssted for cruiseskip nord for Middelhavet. I 2009 var 99 skip og  passasjerer innom byen og i 2010 var det totalt 111 cruiseskip med cirka  passasjerer som besøkt byen.

## Historie

Navnet Stavanger kommer fra norrønt **Stafangr**. Det er sammensatt av *stafr*, som betyr stav, og *angr*, som betyr fjord. Ifølge historikeren Knut Helle må det dreie seg om det rette fjordløpet inn til Vågen, med *stafr* som skal vise til Valbergets bratte skrent øst for Vågen. En nyere teori mener at ordet "stav" stammer fra en kampestein av granitt (*Kongssteinen*) som tidligere lå på toppen av Risberget ved Breiavatnet, godt synlig fra store deler av Stavanger omegn. I Norge ble ordet "stav" brukt som et fellesord for grensemerker, noe Kongssteinen blant annet fungerte som der den lå mellom ulike gårder.

Vendt mot Nordsjøen har Stavanger alltid vært avhengig av havet og sterkt preget av impulser utenfra. Stavangers historie er i høyeste grad internasjonal.
De første sporene etter bosetning i Stavanger-regionen kommer fra tiden da isen trakk seg tilbake etter siste istid for ca.  år siden. De foreløpig eldste sporene etter mennesker er funnet på en boplass på Galta på Rennesøy, like ved ferjeterminalen Mortavika og på Viste i Randaberg.

I bronsealderen (1800–500 f.Kr.) vokste det frem en rik høvdingklasse, som hadde nære forbindelser med Europa. Denne overklassen tok i bruk hest og ard, skaffet seg statussymboler av bronse, bodde i langhus og ble gravlagt i store gravhauger. Det finnes mange gode funn fra denne perioden, blant annet bronselurene fra Revheim og Norges rikeste gravfunn fra denne perioden, Rægehaugene. Det rikeste funnet er på Austre Åmøy hvor det er ti felt. Ellers er det helleristninger på Vardeneset, Buøy, Aubeberget, Fluberget, Sunde, Hafrsfjord og Rudlå.

På Flat-Jæren er det registrert nærmere 200 ødegårder fra folkevandringstiden. Regner vi med de sentrale gårdene der fornminnene er forsvunnet, får vi over 400 gårder fra denne perioden. Et større antall stolpehull vitner om bosetning på Tastarustå. Husene antas å være fra jernalderen cirka 2–300 år før Kristus. De eldste sporene av jordbruk dateres tilbake til 2200 før Kristus. På Ullandhaug ligger Norges eneste gjenoppbygde folkevandringsgård, Jernaldergården. Storgården på Gausel er også et godt funn av en folkevandringtidsgård.

### Vikingtid og maktsenter
På Nord-Jæren tyder et rikt arkeologisk funnmateriale på at det like fra eldre jernalder fantes sterk høvdingmakt. Stavanger hadde en naturlig havn og lå strategisk til med Jæren i sør, Ryfylke i øst og med skipsleia langs kysten i vest og de fruktbare Ryfylkeøyene i nord. Noe bestemt høvdingsete lar seg ikke peke ut som avgjørende for Stavangers fremvekst.

Nord-Jæren har sannsynligvis vært et av de viktigste utgangspunkt for vikingferder vestover til De britiske øyer. På Nord-Jæren er det funnet flere og mer varierte, irske metallarbeid enn i noe annet sammenlignbart område i Europa. Gauseldronningens grav ved storgården på Gausel viser hvilken mengde med rike funn vi har fra Vikingtiden.

Gjennom hele 1000-tallet kan Stavanger ha hatt hovedutmyntningene i Skandinavia. Det er mulig at Erling Skjalgsson kan ha opprettet et eller flere myntverksteder på Lunde på Hundvåg. Myntene man kan ha preget på Hundvåg, var trolig tiltenkt brukt i handel i og rundt Østersjøen.

### Domkirken og byen omkring i middelalder
Stavanger er en av Norges eldste byer. De arkeologiske og historiske kildene om den første bydannelsen er sparsommelige. Midt på 900-tallet opphører norrøn gravskikk i Stavanger-området, i kong Håkon den godes styringsperiode. De eldste kristne gravene under domkirken er trolig fra 900-tallet. Det kan også ha vært en trekirke der domkirken står nå.

Hersen og lendmannen Erling Skjalgsson regjerte hele Vestlandet fra Lista til Møre. Det er ulike oppfatninger om han bodde i Stavanger eller Sola. Etter at han ble drept i 1028 ble det reist et minnekors ved Kongsgata, som var hovedinnfartsveien til Stavanger.

Domkirken ble trolig påbegynt omkring år 1100 og ferdigstilt omkring 1150. Stavanger bispedømme ble opprettet trolig en gang i 1120-årene. Det har vært antatt at bybyggelsen kan ha vært sentrert mellom de to parallelle gateløpene Kirkegata og Skagen, men på grunn av få arkeologiske utgravninger, vet en egentlig lite om hvordan bebyggelsen i Stavanger var på denne tiden. Kongsgård, som var bispebolig i andre halvdel av 1200-tallet, Olavsklosteret med Olavskirken, kanskje Persklosteret med kirke, flere kirker Martinskirken, Mariakirken, Bispekapellet og kanskje Treenighetskirken, samt Korbrødregården (som var korbrødrenes samlingssted) var de viktigste bygningene utenom Domkirken. I 1200-tallets kilder omtales en kongsgård i Stavanger, men det er ulike omfatninger om det var Kongsgård eller en annen type bygning.

En av de viktigste hendelsene i Stavangers eldste byhistorie, er gavebrevet som kong Magnus Erlingsson ga til Stavangerbiskop Eirik Ivarsson i andre halvdel av 1100-tallet. Kong Magnus ga "bæen" (det er ulike oppfatninger om ordet skal tolkes som byen eller gården Stavanger) til St. Svithun. Biskopen i Stavanger var helgenens representant på jorda. Dersom brevskriveren har ment byen Stavanger, oppfattet kongen allerede på midten av 1100-tallet bebyggelsen rundt domkirken som en by.

Bybrannen i 1271 eller 1272 la trolig store deler av byen og flere kirker herunder Domkirken i ruiner. Det romanske skipet på Domkirken ble bevart, med unntak av taket som brant opp. Vesttårnet og koret ble revet. En reiste et nytt, høygotisk kor.

Ved byprivilegiene fra 1425 fikk byen fulle kjøpstadsrettigheter, men innbyggertallet var fortsatt lavt. Det er utvilsomt rett å karakterisere Stavanger som en kirkeby gjennom hele middelalderen og frem til reformasjonen. Derfor ble reformasjonen et hardt slag for Stavanger. Domkirkens gods og eiendommer ble i 1537 ekspropriert. Domkirken ble plyndret og St. Svithuns skrin forsvant. Det er ulike kilde om biskop Hoskuld Hoskuldsson ble henrettet. Stavanger ble i et par år lagt under superintendenten i Bergen.

### Etter reformasjonen
Først på 1600-tallet begynte byen å vokse igjen. Det er blitt beregnet at folkemengden steg fra 800 innbyggere i år 1600 til mer enn  før den store brannen i 1684. Fra starten av 1600-tallet startet den såkalte stavangerrenessansen som varte til midten av det århundret. Utenlandske kunsthåndverkere kom til byen for å pusse opp de lokale, katolsk-utsmykkede kirkene og gjorde Stavanger til et kunstnerisk sentrum på 1600-tallet. Den første representanten for stavangerrenessansen var den innflyttede, nordtyske maleren Peter Reimers. Andre sentrale kunstnere i stavangerrenessansen var maleren Gottfried Hendtzschel, Thomas Snekker og Andrew Smith.

Det var utbrudd av pest både i 1618 og i 1629. I 1633 brant 2/3 av byen ned til grunnen, inkludert hele den gamle middelalderbyen. Også i 1684 brøt det ut en stor brann der rundt 150 av byens 350 hus gikk tapt, og i 1686 gikk også kjøpstadsprivilegiene tapt, men de ble imidlertid gitt tilbake i 1690, etter at folket var i god gang med å bygge opp byen igjen etter storbrannen. Fra 1700 til 1701 ble det gjennomført en folketelling, og det viste seg at det da bodde  mennesker i byen.

### Industriby

Først utpå 1800-tallet kom et økonomisk oppsving som skulle sørge for varig vekst av byen. En oppblomstring kom som en følge av sildefiske, senere skipsfart og en betydelig hermetikkindustri. Stavanger var frem til begynnelsen av 1950-årene en typisk industriby. Den 5. juli 1825 dro sluppen «Restauration» fra Stavanger med emigranter til Amerika. Dette var opptakten til en massiv norsk utvandring til USA.

Stavanger fikk igjen oppgangstider utpå 1800-tallet, først som følge av nytt oppsving i sildefisket, senere også på grunn av skipsfarten. Jæderbanen til Egersund ble satt i drift i 1878 og stasjonsbygningen ble bygget på Kannikåkeren ved Breiavatnet. Den 15. april 1883 gikk sceneteppet for første gang opp i Stavangers nybygde teater på Kannikplatået, som etter hvert ble kjent som Stavangers Akropolis. I løpet av årene 1888 til 1897 ble det bygget flere store institusjonsbygninger som Rogaland Teater, Stavanger Turnhall, Stavanger Museum og de eldre delene av Stavanger sykehus. Stavanger kommunebibliotek ble åpnet i 1885, og i 1887 ble Stavanger Turistforening stiftet. Byens fotballklubb ble etablert som Idrettslaget Viking i 1899. Rosenberg MekaniskeVerksted var i 1921 blant Skandinavias største skipsverft. Stavanger ble på ny bispeby i 1925, 800 år etter opprettelsen av bispedømmet og byggingen av domkirken.

### Andre verdenskrig

Den 9. april 1940 ble Sola flyplass angrepet av 6 tyske Messerschmitt Bf 110 jagerfly litt før kl. 08:00. Etter hvert kom også bombefly. Bombardementet varte i omtrent en time, før ti saktegående Junkers Ju 52 transportfly kom inn over flyplassen med fallskjermsoldater, mellom ti og tolv fra hvert av flyene. Løytnant Thor Tangvold, som ledet det norske forsvaret av flyplassen, kapitulerte kl. 10:00. Umiddelbart etterpå startet innflygingen av nye tropper, drivstoff og andre forsyninger. Mellom 200 og 300 transportfly landet og tok av i løpet av invasjonsdagen. Kort etter kl 10:00, innledet de første kompaniene med tyske soldater marsjen fra Sola mot Stavanger.

Tidlig 9. april innså oberst Gunnar Spørck, som var øverstkommanderende for Jegerbataljonen, at Stavanger-halvøya var en felle. Mobiliseringen av Rogalandsbataljonen ble raskt flyttet fra Sviland til Dirdal og Gilja, mens Jegerbataljonen samme dag flyttet til Oltedal.

Den 8. april ankret den tyske lastebåten «Roda» (6780 brt.) opp ved Ulsnes, angivelig lastet med koks. Tollere og politimyndighet fattet mistanke om annen last, da skipet lå dypt i vannet. Skipet ble tatt i arrest/prise og fikk ordre om å flytte seg til Riska. «Roda» flyttet seg ikke, og kapteinen på «Æger», Nils Bruun, besluttet å senke skipet. Etter å ha sendt mannskapet i livbåtene, skjøt «Æger» 25 skudd med 10&nbsp;cm Boforskanoner uten at skipet sank. Tidlig om morgenen 9. april ble flere Ju 88 bombefly, som var satt inn fra angrepet på Sola, dirigert videre mot «Æger». Etter massivt angrep, som også ga tap av tyske fly, ble «Æger» satt ut av spill etter en fulltreffer midtskips og drev senere i land på Hundvåg hvor overlevende tidligere hadde tatt seg i land. Totalt 8 mannskap og offiserer omkom, 7 under fulltrefferen. «Roda» sank noe senere, og viste seg å være lastet med luftvernkanoner, mitraljøser og mye ammunisjon.

Omkring kl. 12.30 var de første tyske soldatene fremme i Stavanger sentrum. Byen ble fredelig erobret, men med dette var de første gnistene til motstand mot fienden tent. Flere menn forlot byen og tok seg frem til de norske troppene inne i Gjesdal, for å delta i væpnet kamp mot fienden. Politikammeret, telefonkontoret, telegrafsentralen, postkontoret, havnekontoret, tollboden og gassverket var nå kommet under fremmed kontroll.

Byens havnekontor var et av tyskernes viktigste mål. Flere lasteskip var på vei mot Stavanger med forsyninger, våpen og soldater. De første tre fartøyene innledet lossingen ved kaiene ved syv – åtte tiden om kvelmden. Noen dager før 9. april hadde en tysk sivilist blitt innkvartert hos byens tyske konsulat. På invasjonsdagen overtok han rollen som byens nye «Hafenkaptein». Kl. 14:00 hadde tyskerne full kontroll over Stavanger. Kl. 15:00 hadde tyskerne under kommando av oberst Karl von Beeren møte med ordfører Lauritz Wilhelm Hansen og byens politiske og administrative ledelse.

Den 29. april 1944 ble Sørlandsbanen sluttført ved at Flekkefjordbanen ble tilknyttet den opprinnelige Sørlandsbanen. Dette hadde hatt en høy prioritet for tyskerne som i 1940 hadde sett for seg at den skulle være ferdig senest 1. november 1941.

### Krigens slutt

Ved krigens slutt i 1945 fikk general Franz Böhme oppgaven å gjennomføre kapitulasjonen av Festung Norwegen. I Rogaland var det sjefen for 274. infanteridivisjon, general Weckman, som sto for den formelle tyske overgivelsen i 1945. Da var det rundt  tyske soldater i Rogaland. http://www.museumsnett.no/alias/arquebus/sider/arkiv-prisen.htm

Før hjemsending av tyskerne gjensto opprydning etter fem års okkupasjon. Det var 180 tyske minefelt i Rogaland, med til sammen  miner. Det tyske Wehrmacht måtte selv rydde bort minefeltene på land. 62 tyskere ble drept og 94 ble såret under mineryddingen i Rogaland http://www.museumsnett.no/alias/arquebus/sider/arkiv-prisen.htm.

I rettsoppgjøret etter 2. verdenskrig ble tre Stavanger-menn dømt til døden og henrettet: Holger Tou jr. fra Byhaugen, Statspolitiets sjef Hans Jakob Skaar Pedersen og butikkeier Reidar Haaland fra Våland https://web.archive.org/web/20071031023441/http://web3.aftenbladet.no/lokalt/article537515.ece. Torturist Hans Jacob Skaar-Pedersen satt i varetekt i fengselet på Torget i Stavanger fra han ble tatt like etter krigen til han ble dødsdømt. Den 30. april 1946 ble han henrettet ved skyting ved Sverresborg festning i Bergen.

Andre eksisterende saker var den såkalte metanolaffæren. Innen krigens utgang hadde noen brutt seg inn i et arbeidssted utenfor Stavanger og stjålet metanolflasker. Tyvegodset så ut som vanlige spritflasker og ble solgt videre som dette. Før hendelsen hadde kvernet seg halvveis, var fem døde og søtti på sykehus. To av byens mer kjente spritsmuglere var satt under etterforskning for drap.

### Oljeby

Etter annen verdenskrig opplevde industrien i byen på ny vekst. Skipsbyggingen, skipsfart og hermetikkindustrien var fortsatt de viktigste drivkreftene i byens økonomi i 1950- og 1960-årene. I 1973 ble verdens største gasstanker «Norman Lady» sjøsatt fra Rosenberg Mekaniske Verksted. Flere Stavanger-rederier var blant verdens fremste transportører av råolje, oljeprodukter og gass. 1960-årene ble hardere enn tiden rett etter krigen. Byen opplevde stagnasjon og tilbakegang, først og fremst fordi etterspørselen etter hermetikkprodukter sviktet. Den ensidige næringsutviklingen hadde blitt et problem, og mangel på nyskaping i næringslivet generelt. Det ble ikke skapt nye arbeidsplasser, og folketallet stagnerte. Stavanger var i 1965 en relativt fattig industriby, helt nede på 18.-plass blant landets byer når det gjaldt inntekt.

Høsten 1962 ønsket det amerikansk oljeselskapet Phillips Petroleum Co. å lete etter olje og gass utenfor kysten av Norge. Samme høst meldte også store utenlandske oljeselskaper som Esso og Shell sin interesse. De fleste internasjonale oljeselskapene valgte å slå seg ned i Stavanger. Dette førte til økt innvandring og flere  arbeidsplasser. Esso var det første oljeselskapet som begynte å bore etter olje utenfor kysten av Norge. Det halvt nedsenkbare borefartøyet *[[Ocean Traveler]]* ble slept fra New Orleans til Norge. Fartøyet begynte å bore den 19. juli 1966. Boringen skjedde på blokk 8/3, rundt 180&nbsp;km sørvest for Stavanger. Riggen *[[Ocean Viking]]* som var leid inn av Phillips Petroleum Company fant olje i brønnen på Ekofiskfeltet lille julaften i 1969.

Stavanger ble for alvor «oljehovedstaden» da statens oljeselskap Statoil (nå Equinor) ble opprettet ved et enstemmig stortingsvedtak 14. juni 1972 og hovedkontoret ble lagt til Stavanger. Fra 1960-årene til i dag har flere internasjonale oljeselskaper sitt norske hovedkontor i Stavanger.
Oljedirektoratet ble opprettet i 1972 og Petroleumstilsynet ble etablert 1. januar 2004 og samlokalisert med direktoratet, som et statlig tilsynsorgan.

Fra 1970- til 1990-årene ble det anlagt et stort industriområde for offshore-industrien i Jåttåvågen ved Gandsfjorden, med bygging av store Condeep-plattform og oljeplattformer i betong. Blant annet ble Condeep-understellet til de tre Gullfaks-plattformene og Troll-A støpt av Norwegian Contractors her. I løpet av et par tiår opplevde byen og distriktet en bemerkelsesverdig ekspansjon. Stavanger hadde i 1970 en befolkning på vel  mennesker. Pr. 1. kvartal 2025 er innbyggertallet over 150 000. Folk strømmet til fra inn- og utland. Fra utlandet kom de fleste fra USA og Vest-Europa.

I 1969 startet undervisningen ved den statlige *Distriktshøgskolen i Stavanger*. Høgskolen i Stavanger ble en av landets største i sitt slag med ca.  studenter før den 1. januar 2005 fikk status som landets femte universitet, Universitetet i Stavanger. I mai 2004 besluttet EU-landenes kulturministre at Stavangerregionen og Liverpool skulle være europeiske kulturbyer 2008.

### Gamle Stavanger

Gamle Stavanger består av 173 vernede og restaurerte trehus som ble oppført på slutten av 1700- og begynnelsen på 1800-tallet. Området, som også er kjent som Straen, er en godt bevarte trehusbebyggelse. De fleste husene er små og hvitmalte. Stavanger har mottatt flere priser for bevaringen av Gamle Stavanger. Husene er delvis i privat og delvis i kommunal eie.

Villa Blidensol i Øvre Strandgate er trolig Stavangers eldste hus, etter Domkirken og Bispekapellet. Det antas å være bygget tidlig på 1700-tallet, men kan også være fra slutten av 1600-tallet.

## Kultur
### Byvåpen

Da Alexander Kielland var borgermester, fant han en gammel signet. Motivet stemte overens med eldre dokumenter, det eldste fra 1591. Signeten er laget av Hans Johanson Rise. Den samme signeten brukes i dag av ordføreren i Stavanger.

Hvilke blader og type grein som er avbildet på byvåpenet har vært heftig diskutert, der noen mente det var en eikegrein og noen en vingrein. Botanikere er imidlertid enige om at motivet er en vintrestubbe. Noen har ment at det ville vært mer naturlig å velge en eikestubbe – ettersom Stavanger skal ha hatt store eikeskoger, reflektert i navnet Eiganes. Andre mente det var usømmelig å bruke vintre i avholdsbyen Stavanger.

Dette førte til at man i en periode fra midten av 1800-tallet til begynnelsen av 1900-tallet brukte eikestubbe med spirende blad inne som byvåpen. Denne tolkningen av byvåpenet kan man finne igjen i blant annet logoen til Viking Fotballklubb og på et skilt over inngangsdøren til Valbergtårnet. 

Hallvard Trætteberg fikk i oppdrag å utforme det offisielle byvåpenet for Stavanger, et arbeid som pågikk fra slutten av 1920-årene og til godkjenning i 1939. Av de som i bystyret særlig kjempet for det gamle merket var Anders Bærheim. Trætteberg fikk til slutt et bundet mandat, da det ble bestemt at motivet skulle være vinstokken i Stavangers gamle segl fra 1591. Seglet tegnet han i strek og uten farger, slik at det kunne egne seg som modell for stempel. Våpenet fikk farger, gull og blått, fordi det etter gamle heraldiske regler helst bare skulle være ett metall, enten gull eller sølv, og én farge i våpenet. Ved Kongelig resolusjon 11. august 1939 ble byvåpenet fast som: *«På blå bunn en liggende avkvistet gull vinranke med blad og slyngtråder»*. Dette brukes også som byens våpen, flagg og segl.

### Kulturliv

:*Se også: [[Stavanger2008]] og [[Stavanger kommunes kulturpris]]. 
Stavanger var sammen med Rogaland, Sandnes og [[Liverpool]] Europas kulturhovedstad i år 2008.

I løpet av året arrangeres en rekke arrangementer på [[Stavanger konserthus]] og [[Rogaland Teater]].

[[Broken Column]] er 23 statuer som er plassert på ulike steder i Stavanger. Statuene er plassert slik at de danner en søyle ved at de er plassert etter hverandre i høyde over havet. Alle statuene er vendt i samme retning, ut mot havet. Statuene er i mørk bronsefarge og er formet som menn med glatte kurver. Kunstneren [[Antony Gormley]] har laget utstillingen, og skulpturene er en avstøpning av Gormley sin kropp. En utstilling med tilsvarende statuer sto en periode som kunstverket «*another place*» på [[Solastranden]].

[[Folken]] er studenthus og konsertlokale i Stavanger. Det opprinnelige navnet på huset er Folketeateret. Folken ble åpnet som studenthus i 1988 og drives av Stiftelsen Studentersamfunnet Folken. Som på de andre studentersamfunnene i Norge pågår det forskjellige aktiviteter på Folken, blant annet konserter, revy, filmklubb, kunstutstillinger og debatter. Hovedvekten av arbeidet blir utført av frivillige.

=== Museer i Stavanger ===
Byen har flere muséer og samlinger. Byens mest besøkte museum er [[Norsk Oljemuseum]], som har hatt flere år med besøkelsesrekorder fra 1998 til 2008, da nesten  personer besøkte museet. Dette er det eneste petroleumsmuseet i Europa.

Byens eldste museum er [[Misjonsmuséet]] som ble etablert i 1864. Museet er lokalisert i underetasjen av fakultetsbygget på [[Misjonshøgskolen]]. Muséet har omtrent  gjenstander som består av gjenstander av etnografisk og misjonshistorisk interesse fra de forskjellige misjonsfeltene

[[Stavanger Museum]] ble grunnlagt i 1877 og er et av landets eldste museer. Stavanger Museum er en institusjon som omfatter flere historiske bygg og samlinger. Museet består av til sammen åtte anlegg: Stavanger Museum Muségata 16, [[Stavanger Sjøfartsmuseum]], [[Norsk Hermetikkmuseum]], [[Ledaal]], [[Breidablikk museum]], [[Den kombinerede Indretning]], [[Norsk Grafisk Museum]] og [[Norsk Barnemuseum]]. I hovedmuséet finnes en kulturhistorisk avdeling, en zoologisk samling og bibliotek

[[Arkeologisk museum i Stavanger|Arkeologisk museum ved Universitetet i Stavanger]] (AmS) er det største museet i Stavanger, målt etter antall ansatte. AmS er et statlig museum med ansvar for fornminner i Rogaland og er en del av Universitet i Stavanger. Museet driver også omfattende formidlingsvirksomhet og har lokaler nær Stavanger Museum.

[[Rogaland Kunstmuseum]] ligger ved Mosvannet og har blant annet landets største samling av [[Lars Hertervig]]s arbeider. Museet har malerier av norske kunstnere som [[Edvard Munch]], [[Christian Krohg]], [[Eilif Peterssen]] og [[Harriet Backer]]. Rogalandskunstnere er også representert ved blant annet [[Kitty Kielland]], [[Nicolai Ulfsten]], [[Carl Sundt-Hansen]], [[Olaf Lange]] og [[Åge Storstein]].

[[Vestlandske Skolemuseum]] er et museeum i Stavanger. Skolemuseet holder til på Kvaleberg skole det gamle 1920-bygget. Vestlandske Skolemuseum ble etablert i 1925 og er et spesialmuseum for skolehistorie i Rogaland.

Ved vågen ligger [[Det norske utvandrersenteret]] på den vestre siden og på den østre siden ligger [[Valbergtårnet]] med sitt vektermuseeum. [[Norsk Telemuseum]] har en avdeling i Stavanger ved [[Løkkeveien (Stavanger)|Løkkeveien]]

=== Forfattere og bøker ===


Den mest kjente Stavanger-forfatteren er [[Alexander Kielland]]. Hoveddelen av Kiellands produksjon ble utgitt sent på 1800-tallet. Handlingen i romanene er stort sett lagt til Stavanger, blant annet *Gift*, *Garman & Worse*, *Skipper Worse* og *Jacob*. Kieland kom med kraftig kritikk av småbyens hykleri, borgerskapets utnyttelse av arbeiderne, det puggdominerte skolesystemet og kirken. Hans sønn [[Jens Zetlitz Kielland]] skrev også om barndomsårene ved Breiavannet.

[[Sigbjørn Obstfelder]] er en av de fremste nyromantiske dikterne i [[Norge]]. En del av diktene i samlingen, blant annet «Jeg ser», er preget av ensomhet, undring, angst og fremmedfølelse, mens andre er preget av mystikk og erotisk/religiøs lengsel. Mange av diktene er melodiøse, på grunn av Obstfelders lidenskapelige forhold til musikk. [[Henrik Steffens]] var født i Stavanger, men han regnes som en tysk filosof, vitenskapsmann og dikter.

[[Alfred Hauge]] var en profilert, kristen kulturpersonlighet, skribent i Stavanger Aftenblad i 30 år og forfatter av rundt 50 bøker, bl.a. Cleng Peerson-trilogien om utvandringen til Amerika. Fra tradisjonelle oppbyggelige romaner endret han etter hvert sitt litterære uttrykk. Hans samlede forfatterskap er et av de mest eksperimenterende og nyskapende i etterkrigstiden.

Hvis Stavanger skulle hatt en byforfatter burde det kanskje ha vært [[Andreas Jacobsen]], også kjent som «Ajax». Han skrev flere fortellinger om Stavanger blant annet «*Johanna, Broremann og frk. Sørensen*», «*Far og mor te an Marton*», og «*Gudlabadnet te na mor*». Han skrev også flere sanger slik som «*Sjynt å kjøra buss*». Bøkene hans bruker tykk «Siddisdialekt,» slike som «Fru Grødaland e me å Vinne Krigen,» «Ongane i Gadå,» osv.

[[Gottfred Borghammer]] skrev i alt 17 bøker med utgangspunkt i lokalhistorie fra Stavanger. Flere av bøkene er selvbiografiske. Han ga de fleste av dem ut på eget forlag. [[Martin Nag]] var en forfatter og oversetter som skrev en del om Norden og Øst-Europa og litteratur, kulturhistorie og sosialhistorie fra Rogaland. [[Gunnar Bull Gundersen]] var en norsk forfatter, dramatiker og lyriker som skrev en rekke bøker fra 1950-årene til midten av 1980-årene.

Av samtidsforfattere kan nevnes [[Arild Rein]] som debuterte i 1998 med romanen *Hundedagane* og utkom med fortsettelsen *Grisekoret* i 2001. Siste bok i Stavangertrilogien, *Kaninbyen*, kom i 2004 og ble valgt som boken «alle» skulle lese i Stavanger i kulturhovedstads året 2008 som en del av [[Stavanger2008]] prosjektet «Gjestfrihetens kunster».

[[Tore Renberg]] er en annen forfatter i samtidens Stavanger. Med sine bøker om [[Jarle Klepp]], en ung mann som vokser opp i Stavanger. I bøkene *Mannen som elsket Yngve*, *Kompani Orheim* og *Charlotte Isabel Hansen* er handlingen lagt til Stavanger og skildrer miljøet i byen.

Romanen [[Pur morgen]] (2005) av stavangerforfatteren [[Rune Salvesen]] ble av [[Dagbladet]]s lesere stemt inn blant de ti best likte bøkene i 2005.  Salvesen har til sammen gitt ut åtte romaner. Handlingen i Vinden ved verdens ende (2011) er i store trekk lagt til hjembyen og omegn. Det samme gjelder Antifeministen (2020) som skapte debatt med temaet om en mors seksuelle overgrep mot sønnen i barndommen og hans oppgjør med dette i ettertid.

Byen har vært vert for [[fribyforfatter]]e siden 1995. I [[Stavanger kulturhus|Stavanger kulturhus Sølvberget]] arrangeres den årlige internasjonale litteratur- og ytringsfrihetsfestivalen [[Kapittelfestivalen|Kapittel]]. Hit kommer fremtredende lokale, nasjonale og utenlandske forfattere og artister. Hvert år har festivalen et internasjonalt fokus og gjester fra flere verdensdeler. Den årlige litteraturuken på [[Café Sting]] er populær og hvor blant annet norske forfattere leser høyt fra sine verker.

=== Film ===
Filmmiljøet i Stavanger har markert seg nasjonalt. [[Filmforum Sørvest]] ble etablert i 1992 og er en interesseorganisasjon for filmarbeidere i Rogaland. Målsetting er å øke kompetansen blant filmarbeidere i regionen og stimulere til økt filmproduksjon. Filmforum Sørvest har mottatt driftstøtte fra Stavanger kommune siden 1995 og fra fylket siden 1997. I tillegg har de mottatt tilskudd til filmworkshop fra fylket og tilskudd til andre bransjeutviklende tiltak fra Stavanger kommune.

Stavanger kommune har siden 1997 hatt en tilskuddsordning med støtte til lokal filmproduksjon. Målsettingen har vært å stimulere det lokale filmmiljøet til vekst og utvikling, og bidra til at lokale filmskapere kan få initiert sine filmprosjekter slik at de kan søke om produksjonsstøtte fra andre offentlige instanser. I tillegg ønsker man å gi støtte til allerede ferdigstilte prosjekter – primært for å bidra til kinovisning av lokalprodusert film.

Spillefilmen *Mongoland* ble produsert utenom den tradisjonelle infrastrukturen for norsk spillefilm. Etablering av produksjonsselskapet [[Sydvest Film]] og [[Filmkraft Rogaland]] skal sikre langsiktige fondsavsetninger til filmproduksjoner. [[Arild Østin Ommundsen]] debuterte som [[regissør]] med spillefilmen Mongoland i 2000 og har i ettertid regissert og skrevet manuset til Hjemsøkt (2003) og Monstertorsdag (2005). Ommundsen var med på å starte den nye Stavangerbølgen som kom etter Mongoland hadde premiere. I 1999 vant også Ommundsen Gullstolen på Kortfilmfestivalen i Grimstad med filmen *Før solen står opp.*

Fem spillefilmer kan definere som «stavangerfilmer»: *Mongoland*» fra 2000, *Alt for Egil* (2004), *Monstertorsdag* (2004), *Mannen som elsket Yngve* (2008) og *Jernanger* (2009). Høsten 2009 hadde spillefilmen *Rottenetter* debut på kino. Den 30. september 2010 hadde filmen *Nokas* permiere i Stavanger. Filmen handler om [[NOKAS-ranet]] i Stavanger den 5. april 2004..

=== Festivaler ===
Det arrangeres årlig flere festivaler i Stavanger. Blant de mer kjente festivalene er [[Gladmatfestivalen]], [[Den store Norske Humorfestivalen]], [[Kammermusikkfestivalen i Stavanger|Kammermusikkfestivalen]], litteraturfestivalen [[Kapittelfestivalen]], [[MaiJazz]], [[Swatch FIVB Beach Volley World Tour 2008|World Tour Sand-volleyball]], [[NuArt Festival]], Stavanger på skeivå (Stavanger Pride) og Xplosif Hiphop-festival.



=== Tusenårssted ===
Før tusenårsskiftet 1999/2000 valgte innbyggerne i norske kommuner ut sin kommunes [[tusenårssted]]. Som Stavanger kommunes tusenårssted ble tre steder valgt: [[Torget i Stavanger|Torget]], [[Blå Promenade]] og [[Byparken i Stavanger|Byparken]]. Kommunen hadde som mål at området skal fungere som et fellesskapsområde og identifisere byens egenart og identitet.

Tusenårsprosjektene laget i samarbeid med [[Norsk institutt for kulturminneforskning]] (NIKU) og [[Arkeologisk museum i Stavanger]] (AmS), en utstilling om Middelalderbyen Stavanger. Dette er et fredet kulturminne som ligger under dagens bysentrum. I forbindelse med opparbeidingen av tusenårsstedene ble det gjort arkeologiske utgravninger for å bedre kjennskapen til Stavanger som middelalderby.

=== 900-årsjubileum 2025 ===
I 2024 startet Stavanger kommune markeringen av at det i 2025 er 900 år siden byen ble grunnlagt. Programmet for jubileumsåret ble lansert i januar 2024 i og utenfor [[Stavanger domkirke]]. Under samlevignetten «Stavanger2025» har kommunen lansert en rekke kulturarrangementer som hovedsakelig finner sted i 2025. Bjergstedparken ligger på stedet der forretningsmannen og organisten [[Boye Petersen]] på slutten av 1700-tallet anla lystgården Bjergsted. Petersen var opprinnelig fra Slesvig-Holstein, og innvandret til Stavanger sammen med sin bror [[Friedrich Petersen|Friedrich (Fredrik) Petersen]].

=== Medier ===

Stavanger er per 2024 dominert av tre medievirksomheter; den største er *Stavanger Aftenblad*. I tillegg har man [[TV Vest]] og [[NRK Rogaland]] som sender radio og TV fra Ullandhaug. I februar 2024 ble lokalavisen *Rogalands Avis* (RA) nedlagt.

Byens største dagsavis, *Stavanger Aftenblad*, kom ut med sin første utgave i 1893. Konkurrenten *Rogalands Avis* kom ut første gang i 1899 under navnet *1ste Mai*, og fra 1906 utkom avisa som dagsavis. Det ble forsøkt å etablere en ny dagsavis i 1987, *Vestkysten*, men den ble bare gitt ut i to måneder.

Den første avisa som kom ut i Stavanger var [[Stavangerske Adressecontoirs Efterretninger]], en håndskrevet ukeavis som trolig kom ut i 1769 og 1770. Denne avisa var ikke en vanlig nyhetsavis, men en såkalt [[adresseavis]] med privilegium til å bringe bekjentgjørelser, små artikler og annonser. Den første trykte avis i Stavanger var [[Stavanger Adresseavis]], som kom ut med første utgave fredag 4. oktober 1833.

*Stavanger Avis* utkom fra 1888 og til 1911. Forfatteren og siddisen [[Alexander L. Kielland]] var redaktør i 1889. *Stavanger Avis* var også navnet på avisa som kom ut fra 1942 til 1945, der *Stavanger Aftenblad* og *Stavangeren* ble slått sammen av okkupasjonsmyndighetenes [[Pressedirektoratet|pressedirektorat]].

Studentmagasinet *SmiS* kommer ut fire ganger i året.


[[NRK Rogaland]] sender radio og fjernsyn til hele fylket fra studio i Stavanger. Stavanger har én TV-stasjon, [[TV Vest]] som sender lokale nyheter og reportasjer. [[Viking TV]] er TV-kanalen til fotballaget [[Viking Fotballklubb|Viking FK]].

=== Sport ===


Stavanger har nasjonale toppklubber innen flere idrettsgrener, blant annet [[eliteserien i fotball|fotball]] ([[Viking Fotballklubb|Viking FK]]), [[Get-ligaen|ishockey]] ([[Stavanger Oilers]]) og [[Eliteserien i håndball for herrer|håndball]] ([[Viking Håndball]]). [[Stavanger Basketballklubb]] spiller i 1. divisjon både for herrer og damer, og [[Stavanger Idrettsforening|SIF]] spiller i [[2. divisjon fotball for herrer]] i 2010 etter at de rykket ned fra [[Adeccoligaen]] i 2009.

[[VM i sandvolleyball 2009|VM i Sandvolleyball]] ble arrangert i Stavanger i 2009, etter flere år med [[Swatch FIVB Beach Volley World Tour 2008|World Tour Sandvolleyball]].

I tillegg har kommunen en rekke breddeidrettslag som [[Idrettslaget Brodd]], [[Madla Idrettslag]] og [[Stavanger Turnforening]], som er kommunens største idrettslag.

==== Fotball ====

[[Viking Fotballklubb]] ble stiftet i 1899 som byens første [[fotball]]klubb. Klubben har fra 1950-årene vært en av de dominerende klubbene innen norsk fotball. Viking innehar førsteplass på [[Maratontabell Eliteserien i fotball|maratontabellen]] regnet fra 1948, og andreplass på maratontabellen regnet fra 1963. Klubben har tatt 8 [[Eliteserien i fotball|seriemesterskap]] og 6 [[NM i fotball for herrer|cupmesterskap]]. Det siste seriemesterskapet kom i 2025 og det siste cupmesterskapet kom i 2019.

[[Stavanger Idrettsforening]] ble stiftet i 1905, og SIFs fotballag var det dominerende fotballaget både i Stavanger og på [[Vestlandet]] til 1945. Laget hadde sin storhetstid i 1920-årene. I 2007 rykket laget igjen opp til [[2. divisjon fotball for herrer|2.divisjon]] og i 2008 til [[1. divisjon fotball for herrer|1. divisjon]].

Det finnes også en rekke andre fotballklubber i byen, blant annet [[Idrettslaget Brodd|Brodd]], [[Buøy Idrettslag|Buøy]], [[Hinna Fotball]], [[Madla Idrettslag|Madla]], [[Sportsklubben Jarl]], [[Vaulen Idrettslag|Vaulen]], [[Vardeneset Ballklubb]], [[Storhaug Fotballklubb]] og [[FK Vidar]].

==== Ishockey ====


Da [[Siddishallen]] sto ferdig i 1968 fikk man et innendørs helårsalternativ for ishockey i Stavanger-regionen og [[Viking Ishockeyklubb]] ble stiftet samme år. Viking Ishockeyklubb ble lagt ned i 1997; i 1998 ble [[Viking Hockey]] etablert.

I 2000 startet den finske finansmannen [[Hartti Kristola]] klubben [[Stavanger Oilers]], som spilte sin første kamp i 2001. Kristola eide og sto for finansieringen av klubben til han trakk seg i 2004. Fra 2013 er [[Tore Christiansen (bedriftsleder)|Tore Christiansen]] hovedeier av klubben. Stavanger Oilers ble serie- og norgesmester i 2011–2012-sesongen. Klubben spilte sine hjemmekamper i Siddishallen til 1. oktober 2012 da nye [[DNB Arena (Stavanger)|DNB Arena]] ble åpnet.




=== Idrettsanlegg i Stavanger ===


== Parker og grøntområder ==

Det finnes flere parker og grønntområder i Stavanger kommune, både i sentrum og utenfor. Sentralt i byen ligger Breiavatnet som er omgitt av [[Byparken i Stavanger|Byparken]], som ble anlagt som byens første bypark i 1866–1868. Mellom Breiavatnet og Vågen i byparken ligger [[Kiellandshagen]] som fikk sitt navn fordi dikteren Alexander Kiellands hus i sin tid lå her. Kiellandsparken gikk gjennom en solid oppussing i 2007 som del av tusenårsstedet i Stavanger kommune. I motsatt ende av Breiavatnet ligger det en liten park ved [[Parken ved Byterminalen|Byterminalen]]. Der ligger Utvandrermonumentet, en gave fra de norske-emigrantene i USA til menn og kvinner av norsk ætt som bygget [[Amerika]].


[[Bjergstedparken]] nord for [[Gamle Stavanger]] er et parkanlegg hvor Bjergsted Musikksenter ligger med blant annet Stavanger Konserthus. Uteområdene brukes ofte til festivaler og utendørskonserter. [[Lendeparken]] ble anlagt til ære for byoriginalen [[Lars Lende]], og ligger i bakken på vestsiden av Vågen, som danner inngangen fra sør mot Gamle Stavanger. [[Kannikparken]] danner grensen mellom Stavanger sentrum og utfarten fra byen på [[Europavei 39|E39]]. Nordover går [[Løkkeveien (Stavanger)|Løkkeveien]] mot [[Bjergsted (Stavanger)|Bjergsted]], vestover går [[Madlaveien]] mot teateret og [[Bergelandstunnelen]], østover mot E39. Parken ligger ved siden av Gamle Stavanger sykehus, som også har et større parkområde rundt hovedbygget. Gjennom parken renner [[Kannikbekken]], som kommer opp til overflaten ved Statuen av den lille havfruen og renner ut i Breiavannet. Kannikkbekken renner stort sett i rør før den kommer frem til Kannikparken.

Utenfor sentrum ligger det parkanlegg sørlig i tilknytning til de store innlandsvannene som [[Mosvatnet]], [[Stora Stokkavatnet|Store- og Lille Stokkavatnet]] og [[Vannassen]]. Mosvatnet er 0,46&nbsp;km² stort og er det tredje største i Stavanger etter [[Hålandsvatnet]] og Store Stokkavatn. Vannet var byens drikkevann fra 1863 til 1931 og er det mest brukte friluftsområdet i Stavanger. Utvalgstellingene som ble foretatt i 1995 viste at anslagsvis  personer brukte turstien rundt Mosvatnet. Syklister og joggere bruker den fine stien rundt vatnet som er 3,2&nbsp;km lang. Ved sørenden ligger [[Mosvangen Camping]], [[Stavanger Svømmestadion Gamlingen]] og Vålandsskogen og på vestsiden [[Rogaland Kunstmuseum]]. [[Stora Stokkavatnet|Store Stokkavatnet]] er 2,19&nbsp;km² stort – det største i Stavanger. Rett ved Stora Stokkavatnet ligger [[Litla Stokkavatnet]] (0,15&nbsp;km² stort).Turenstien rundt vannet er 8,2&nbsp;km lang. I vannet ligger en [[Holme (geografi)|holme]], Storeholmen. Store Stokkavatnet var Stavangers drikkevannskilde fra 1931 til 1959 og ble senere reserve-drikkevann. Fra 2009 er det lovlig å bade i vannet.


Vannassen er en liten innsjø med friområde og parkområde rundt, plassert ved Åsen mellom [[Hetland]] og [[Hillevåg]]. Vannassen var vannverk for [[Hetland kommune]] på begynnelsen av 1900-tallet. Løypen rundt vannet er belyst, og det er offentlig tursti fra Vannassen og ned mot Mariero. Det er skog rund hele vannet. Vassåsveien avgrenser parkområdet mot en stor åpen grusplass, hvor omreisende sirkus ofte slår opp telt. Det feires [[Sankthansaften]] her med bål. 

[[Sørmarka (Stavanger)|Sørmarka]] er et stort grøntområde med et areal på ca.  dekar som ligger ca. 4&nbsp;km sør for Stavanger sentrum. Det høyeste punktet er [[Ullandhaug]] (136 mho). Allerede i 1910 ble det igangsatt treplanting i denne delen av Stavanger. Fra ca. 1930 til 1970 ble det meste av skogen plantet av Stavanger Skoglag og skoleelever fra byen. Det er et godt utbygd turveinett på til sammen ca. 8&nbsp;km, herav lysløype ca. 3,7&nbsp;km. Det er også ridestier og sykkelløyper. I nærheten finnes Universitet i Stavanger, [[Ullandhaugtårnet]], [[Jernaldergården]] og [[Stavanger Botaniske Hage]]. Botaniske Hage ligger i vestskråningen under Ullandhaugtårnet og den eldste delen er urtehagen som ble anlagt våren 1977. Fra skråningen ved Ullandhaug har den botaniske hagen vakker utsikt utover Jæren, Hafrsfjord og Nordsjøen.

== Stavanger-dialekt og talemål ==



Personer fra Stavanger by kalles ofte for [[siddis]]er. Ordet stammer antakeligvis fra det [[engelsk]]e ordet «citizen», eller *borger*.

Stavangerdialekten kjennetegnes ved blant annet bruken av bløte konsonanter (p, t, k → b, d, g i [[innlyd|inn-]] og [[utlyd]]) og bruken av [[Skarre-r]]en. Æ-lyden blir vanligvis byttet ut med en e-lyd (Eksempler: sær → ser, hæl → hel, bær → ber). Spørsmålsformuleringer begynner ofte med ordet «om» (Om du vett ka klåkkå e? Om eg kan få is?). Et annet kjennetegn, som dog ikke er like utbredt overalt, er [[segmentering (språk)|segmentering]], det vil si at doble konsonanter blir gjort ulike, som f. eks. *«fjell»* som blir til *«fjedl»* og *«alle»* som blir til *«adle»*.

Det har tradisjonelt eksistert to bymål i Stavanger, såkalt «gadespråg» og «pent stavangersk». På pent stavangersk blir språket lagt om i retning av [[dansk språk]]. Denne sosiolekten har historisk sett vært knyttet til bydelen Eiganes (eller Egenes), men dette er ikke lenger like tydelig. Eksempler på pent stavangersk er «ikke» i stedet for «ikkje», «je» i stedet for «eg», «frem» i stedet for «fram», «sne» i stedet for «snø», «gottene» i stedet for «guttane» og «hytten» i stedet for «hyttå». Det mest kjente verket om Stavanger-dialekten er *Stavanger bymål* skrevet av rektor [[Mandius Berentsen]] og språkforsker Amund Larsen og utgitt i 1925. Boken "Ska sei!" av Erling Jensen ble utgitt i 2009 på Commentum Forlag AS. Boken inneholder 850 ord og uttrykk fra Stavanger.

=== Lydopptak av Stavanger-dialekt ===
<gallery widths="80px" heights="40px">
fil:Stavanger1.2.ogg|Kvinne 17 år: Stedsnavn ikke nevnt
fil:Stavanger1.1.ogg|Kvinne 17 år: Stedsnavn nevnt
fil:Stavanger2.2.ogg|Kvinne 58 år: Stedsnavn ikke nevnt
fil:Stavanger2.1.ogg|Kvinne 58 år: Stedsnavn nevnt
</gallery>

== Referanser ==
<references>

</references>

== Litteratur ==
* [[Arne Bang Andersen]]. *Fra seil til damp : Stavanger sjøfarts historie*. Dreyer bok, 1978. ISBN 82-7096-079-9
* Alf Axelsen med flere: Stavanger - Bilder fra en svunden tid, 1973.
* [[Mandius Berntsen]]: Stedsnavn i Stavanger by og nærmeste omegn, 1939. 
* [[Anton Wilhelm Brøgger]]. *Stavangers historie i middelalderen*. Dreyer, 1915
* [[Johannes Elgvin]]. *En by i kamp : Stavanger bys historie 1536–1814*. Stabenfeldt forlag, 1956
* [[Gerhard Fischer]]. *Domkirken i Stavanger* (1964)
* [[Knut Helle]]. *Stavanger – fra våg til by* (1975)
* [[Hans Eyvind Næss]]: Stavanger – Vekst og glede.
* [[Karsten Skadberg]]: Stavanger – Vår egen by, 1975.
* [[Rasmus Tveteraas]] og Anton Wilhelm Brøgger. *Stavanger 1814–1914*. Dreyer, 1914
* [[Trygve Wyller (1888)|Trygve Wyller]] og [[Knut Stahl]]. *Av Stavangers historie under okkupasjonen 1940–1945''. Stabenfeldt forlag, 1959–64. 3 bind
* Erik S Gundersen: Minneboken om Stavanger, 1958.
* Oluf Kolsrud med flere: Stavanger 1125–1425–1925, 1925.
* 

## Eksterne lenker
*  Stavanger kommunes hjemmeside
*  Kommunefakta Stavanger - Statistisk sentralbyrå
*  Stavanger - Store norske leksikon
*  Region Stavanger
*  Stavanger-Web
*  Byhistorisk Forening Stavanger